**Stanovisko**

Hlavného kontrolóra k záverečnému účtu

obce Podhorie

za rok 2020

 V súlade s § 18f, ods. 1 pís. c/, zákona 369/1990 Zb o obecnom zriadení v znení neskorších predpisov, predkladám Obecnému zastupiteľstvu v Podhorí stanovisko k Záverečnému účtu obce Podhorie za rok 2020.

 Záverečný účet obce Podhorie za rok 2020 je spracovaný v zmysle § 16, zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.

 Záverečný účet prezentuje výsledky rozpočtového hospodárenia za rok 2020 a sú v ňom prehľadne a konkrétne dokumentované dosiahnuté hospodárske výsledky. Poskytuje informácie o zdrojoch financovania obce Podhorie a tiež o finančnom plnení príjmov a výdavkov spôsobe ich tvorby, ako aj účely použitia. Materiál ďalej obsahuje údaje z účtovného výkazníctva, a to účtovnú závierku za obdobie roku 2018, ktorá obsahuje Súvahu, zostavenú k 31.12.2020, Výkaz ziskov a strát k 31.12.2020 a Poznámky.

 Záverečný účet vyjadruje dosiahnuté výsledky rozpočtového hospodárenia, výsledky hospodárenia mimorozpočtových peňažných fondov, údaje o nákladoch a výnosoch podnikateľskej činnosti, finančné usporiadanie vzťahov sa založenými a zriadenými právnickými osobami, štátnym rozpočtom a štátnymi fondmi a fondmi EÚ, ako aj bilanciu aktív a pasív účtovnej jednotky obce Podhorie. Zhodnocuje plnenie bežného rozpočtu, kapitálového rozpočtu a finančných operácii v súlade s rozpočtovou klasifikáciou v členení podľa § 10 ods. 3, zákona č. 583/2004 Z.z. o rozpočtových pravidlách v znení n.p.. Vychádzajúc z uvedeného, vykazované výsledky hospodárenia sú obrazom jednak kvantitatívneho, ale aj kvalitatívneho realizovania finančnej politiky orgánov obce Podhorie.

 Účtovníctvo bolo vedené v zmyle zákona č. 431/2002 Z.z. o účtovníctve v znení n.p. a v zmysle opatrenia MF SR č. MF 25189/2008-311 a opatrenie MF SR č. MF 24240/2009-31/, ktorým sa stanovujú podrobnosti o postupoch účtovania a rámcovej účtovnej osnovy pre rozpočtové , príspevkové organizácie obce.

 Predkladané stanovisko hlavného kontrolóra vychádza z vlastnej analýzy dosiahnutých príjmov a čerpania výdavkov rozpočtu obce. Vykazované príjmy a výdavky boli overené v hlavnej knihe hospodárenia a porovnané s rozpočtom obce na rok 2020.

 Rozpočtové hospodárenie obce Podhorie sa v roku 2020 riadilo rozpočtom, schváleným obecným zastupiteľstvom dňa **12.12.2019, uznesením č. 51/2019**. Rozpočet obce bol počas roka upravený **zmenou č.1**, schválenou dňa 31.3.2020, uznesením č.6, následne **zmenou č.2** zo dňa 6.8.2020 uznesením č.27 a **zmenou č.3** zo dňa 11.12.2020 uznesením č.48.

 Návrh rozpočtu na rok 2020 bol schválený ako prebytkový v celkovej výške príjmov 1,001.055,- € a celkovej výške výdavkov 837.227,- € s plánovaným prebytkom hospodárenia 163.828,- €.

 Po úpravách rozpočtu, pri zachovaní prebytkového rozpočtu boli príjmy vo výške 1,105.801,66 € a výdavky 894.546,- € s prebytkom 211.1254,84 €

 Skutočné plnenie príjmovej časti rozpočtu za rok **2020** bolo o výške **655.327,26 €.**

 Plnenie výdavkovej časti rozpočtu bolo vo výške **582.499,55 €.**

 Výšku čerpania v príjmovej a výdavkovej časti rozpočtu ovplyvnilo nevykonanie investičných zámerov obce s náväznosťou na dotácie z programových fondov štátu a EU, a tým nenaplnenie plánovaných príjmov a výdavkov v kapitálovej časti rozpočtu obce Podhorie a najmä ovplyvnenia v dôsledku pandémie COVID 19.

 Rozpočtové hospodárenie skončilo s prebytkom vo výške **58.050,33 €.** Prebytok hospodárenia navrhujem použiť na tvorbu rezervného fondu obce.

 Záväzky obec k 31.12.2020 eviduje vo výške **175.945,58** €, a to za faktúry v lehote splatnosti na bežné prevádzkové výdavky /SSE, SPP, T-COM/, mzdy a odvody voči zamestnancom a poisťovniam. Najväčšou položkou je záväzok voči ŠFRB vo výške **134.221,97€ .**

 Výsledok hospodárenia obce Podhorie za rok 2020 sa odvíjal od dosiahnutých celkových príjmov a výdavkov. Výsledkom hospodárenia je prebytok vo výške **58.050,33 €.** V zmysle návrhu uznesenia sa táto čiastka prevedie do rezervného fondu obce.

 Konštatujem, že záverečný účet obce Podhorie za rok 2020 bol v súlade s § , ods. 3 zákona č. 369/1990 Zb. o obecnom zriadení, v znení neskorších zmien a doplnkov, zverejnený na vývesnej tabuli Obecného úradu 21.2.2021 - 15 dní pred zasadnutím Obecného zastupiteľstva.

 Predložený Záverečný účet za rok 2020 analyticky hodnotí plnenie jednotlivých častí rozpočtu za rok 2020. Materiál je spracovaný prehľadne, odborne na vysokej úrovni.

 Vyhodnotením hospodárenia obce Podhorie za rok 2020 môžem konštatovať, že splnilo svoje základné poslanie zabezpečiť financovanie rozpočtom stanovených úloh a zámery rozpočtu v plnej miere realizovať. Vzhľadom na vyššie uvedené, odporúčam Obecnému zastupiteľstvu záverečný účet obce Podhorie za rok 2020

**schváliť.**

v Lietave dňa 12. marca 2021 Ing. Milan Matejkov

 hlavný kontrolór obce